ଭୁବନେଶ୍ୱରରେ ଚାଞ୍ଚଲ୍ୟ: ସ୍ତ୍ରୀକୁ ହତ୍ୟା କରି ମୃତ ଦେହ ସହିତ ତିନି ଦିନ ବିତାଇଲେ ସ୍ୱାମୀ
ଭୁବନେଶ୍ୱର,୧୪।୩: ରାଜଧାନୀ ଭୁବନେଶ୍ବରରେ ଅଭାବନୀୟ ଘଟଣା। ଘରୋଇ କଳହରୁ ଜଣେ ବ୍ୟକ୍ତି ସ୍ତ୍ରୀକୁ ପିଟି ପିଟି ହତ୍ୟା କରିଛନ୍ତି। ଭୁବନେଶ୍ୱର ମୈତ୍ରୀ ବିହାର ସାଲିଆ ସାହି ଅଂଚଳରେ ଏହି ଘଟଣା ଘଟିଛି, ଯାହା ସମଗ୍ର ଅଂଚଳରେ ଚାଞ୍ଚଲ୍ୟ ସୃଷ୍ଟି କରିଛି। ତେବେ ସବୁଠୁ ବଡ କଥା ହେଉଛି ଗୋଲକ ଜେନା ନାମକ ଜଣେ ବ୍ୟକ୍ତି ଜଣକ ସ୍ତ୍ରୀକୁ କରିବା ପରେ ତାର ମୃତଦେହ ସହିତ ତିନି ଦିନ ବିତାଇଛନ୍ତି।

ଖବର ଅନୁଯାୟୀ, ଦମ୍ପତି ଏବଂ ସେମାନଙ୍କର ଦୁଇ ପିଲା ତରିଣୀ ନଗରରେ ରହୁଥିଲେ। ଦମ୍ପତି ଦ୍ବୟ ଦିନ ମଜୁରିଆ ଭାବରେ କାମ କରୁଥିଲେ। ସେମାନେ ଦୈନିକ ସକାଳେ ବାହାରକୁ ଯାଇ ସନ୍ଧ୍ୟାରେ ଫେରନ୍ତି। ଅନ୍ୟ ଦିନ ପରି ସୋମବାର ମଧ୍ୟ ସେମାନେ କାମରୁ ଫେରି ଝଗଡା କରିଥିଲେ। ସୂଚନା ମୁତାବକ, ଯେତେବେଳେ ଗୋଲକ ନିଜର ରାଗ ଉପରୁ ନିୟନ୍ତ୍ରଣ ହରାଇଥିଲେ, ଏକ କାଠ ଫାଳିଆ ଉଠାଇ ତାଙ୍କ ସ୍ତ୍ରୀକୁ ମାଡ଼ ମାରିବା ଆରମ୍ଭ କରିଦେଲେ, ଯାହା ଜଟିଳ କରିଦେଇଥିଲା।

ଯେତେବେଳେ ଗୋପାଳ ଅନୁଭବ କରିଥିଲେ ଯେ ସେ କ’ଣ କରିଛନ୍ତି, ଏହାପରେ ତୁରନ୍ତ ଦୁଇ ପିଲାଙ୍କୁ ପଡ଼ୋଶୀଙ୍କ ଘରକୁ ପଠାଇଦେଇଥିଲେ ଏବଂ ତାଙ୍କ ପତ୍ନୀଙ୍କ ଶରୀର ସହିତ ତିନି ଦିନ ବିତାଇଥିଲେ। ଏହାର ଦିନକ ପରେ ଉଭୟ ଦମ୍ପତି କାମକୁ ଯାଉ ନଥିବାରୁ କିମ୍ବା ବାହାରକୁ ନ ବାହାରୁଥିବା ଦେଖି ପଡ଼ୋଶୀମାଙ୍କ ସନ୍ଦେହ ବଢିଥିଲା। ସେମାନେ ଏହାର କାରଣ ବିଷୟରେ ପଚାରିବା ଆରମ୍ଭ କରିଥିଲେ। ତେବେ ରବିବାର ସେମାନେ ଘରୁ ବାହାରୁଥିବା ଦୁର୍ଗନ୍ଧର ଗନ୍ଧ ଅନୁଭବ କରି ଏହାର କାରଣ ପଚାରିଥିଲେ।

କୌଣସି ବିକଳ୍ପ ନ ଥିବାରୁ ଗୋପାଳ ପଡ଼ୋଶୀମାନଙ୍କ ଆଗରେ ନିଜର ଅପରାଧ ସ୍ୱୀକାର କରିଥିଲେ। ପରେ ସୂଚନା ପାଇବା ପରେ ମୈତ୍ରୀ ବିହାର ପୋଲିସ ଏକ ସାଇଣ୍ଟିଫିକ ଟିମ୍ ସହିତ ଘଟଣାସ୍ଥଳରେ ପହଞ୍ଚି ଗୋପାଳଙ୍କୁ ଗିରଫ କରିଥିଲେ। ପୋଷ୍ଟମର୍ଟମ ପାଇଁ ପୋଲିସ ମୃତଦେହକୁ ଜବତ କରି ଘଟଣାର ଅଧିକ ତଦନ୍ତ କରୁଛି।